Polichloor-bifeniele

Polichloor-bifeniele (PCB's) is 'n groep organiese verbindings met tussen 1 tot 5 chlooratome wat verbind is aan 'n bifenielgroep wat 'n molekule is wat bestaan uit twee benseenringe wat elkeen ses koolstofatome bevat.  Die veralgemeende chemiese formule vir alle PCB's is C12H10-xClx.

PCB's is gebruik as diëlektriese vloeistowwe in transformators en kapasitore, verkoelings- en smeermiddels en stabiliserende bymiddels in buigsame PVC bekledings vir elektriese drade en elektroniese komponente, insekdoders, sny-olies, brandvertragers, hidrouliese vloeistowwe, seëlaar, gom, hout- en vloer afwerkings, verwe, en koolpapier.

Die vervaardiging van PCB's is in die 1970's verban vanweë die hoë mate van giftigheid van die meeste PCB's.  PCB's word geklassifiseer as 'n langlewende organiese besoedelaar wat in diere akkumuleer.

300px|duimnael|regs|Die Chemiese struktuur van PCB's.  Die moontlike posisies van chlooratome op die benseenringe word deur die getalle aangedui.

 Bronne en Verwysings 

Kategorie:Polimere